Document ID: /roh_data/filtered/fineweb-2-filterrobots_roh.jsonl.gz/336

La Surselva Romontscha ei vegnida fundada ils 18 da mars 2006 sco uniun successura dalla Romania (1896) e dalla Renania (1920). Ella ei ina uniun affiliada alla Lia Rumantscha che tgira e promova lungatg e cultura romontscha ellas 40 vischnauncas romontschas digl intschess dalla Surselva e dil Plaun. Ensemen cul center operativ dalla LR a Glion sestenta la Surselva Romontscha da realisar ed accumpignar projects, informar, cussegliar ed intermediar survetschs per promover la schientscha e preschientscha romontscha ella veta da mintga di.
Cun Vies commembradi sustenis Vus las stentas dalla Surselva Romontscha per tgirar e promoer lungatg e cultura romontscha e deis anim da cuntinuar cun premura e perseveronza nossa lavur!